BDMS แนวโน้มกำไรปกติ 3Q/58 ฟื้นตัวจากการเติบโตของลูกค้า OPD และ IPD
BDMS มีมุมมอง Slightly Negative ต่อแนวโน้มไตรมาส 3/58 คาดกำไรปกติ 1,835 ล้านบาท (-5%เทียบช่วงเดียวกันของปีก่อน +23% เทียบไตรมาสก่อนหน้า) เนื่องจากการฟื้นตัวของกำไรเทียบไตรมาสก่อนหน้าน้อยกว่าที่ประเมินไว้ โดยรายได้ไตรมาส 3/58 คาดที่ 15,414 ล้านบาท (+11%เทียบช่วงเดียวกันของปีก่อน, +9%เทียบไตรมาสก่อนหน้า) จากการเติบโตของจำนวนลูกค้า OPD และ IPD ใช้บริการ
2 พ.ย. 2558

บล.โนมูระ พัฒนสิน ระบุในบทวิเคราะห์ (2 พ.ย.) ว่า บริษัท กรุงเทพดุสิตเวชการ จำกัด(มหาชน) หรือ BDMS มีมุมมอง Slightly Negative ต่อแนวโน้มไตรมาส 3/58 คาดกำไรปกติ 1,835 ล้านบาท (-5%เทียบช่วงเดียวกันของปีก่อน +23% เทียบไตรมาสก่อนหน้า) เนื่องจากการฟื้นตัวของกำไรเทียบไตรมาสก่อนหน้าน้อยกว่าที่ประเมินไว้ โดยรายได้ไตรมาส 3/58 คาดที่ 15,414 ล้านบาท (+11%เทียบช่วงเดียวกันของปีก่อน, +9%เทียบไตรมาสก่อนหน้า) จากการเติบโตของจำนวนลูกค้า OPD และ IPD ใช้บริการ
อย่างไรก็ดีผลกระทบต้นทุนที่สูงขึ้นจากการเปิดโรงพยาบาลใหม่ 14 แห่ง (vs 6 แห่ง ในไตรมาส 3/58) ทำให้ BDMS จะรับรู้ค่าเสื่อมราคาเพิ่มขึ้น 19% เทียบช่วงเดียวกันของปีก่อน ประกอบกับจำนวนเตียงรวมเพิ่มขึ้น 12% เทียบช่วงเดียวกันของปีก่อน เป็น 5,534 เตียง ทำให้อัตราใช้บริการเตียงลดลงเหลือ 63% (vs 79% ในไตรมาส 3/57) ฉุด Gross margin ลดลง เทียบช่วงเดียวกันของปีก่อน  เป็น 31.5% แม้ประมาณการปี 58 จะมีDownside 10% แต่เราคาดว่าในปี 59 กำไรของ BDMS จะกลับมาเติบโตราว 13%เทียบช่วงเดียวกันของปีก่อน เนื่องจากมีฐานลูกค้าใหญ่ขึ้นจากการเปิดให้บริการโรงพยาบาลใหม่ ทำให้มีจำนวนลูกค้าใช้บริการเพิ่มขึ้น นอกจากนี้คาดว่าโรงพยาบาลใหม่จะมีผลการดำเนินงานดีขึ้นจากปีนี้